Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: Euroopa parlamendi ja Nõukogu direktiiv, millega muudetakse direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul, direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris, ning määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2009/0421 lõplik - COD 2007/0248 */





[pic] | EUROOPA ÜHENDUSTE KOMISJON | Brüssel 29.7.2009 KOM(2009) 421 lõplik 2007/0248 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: Euroopa Parlamendi ja nõukogu direktiiv, millega muudetakse direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul, direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris, ning määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2007/0248 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: Euroopa Parlamendi ja nõukogu direktiiv, millega muudetakse direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul, direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris, ning määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta 1. TAUST Menetlus Komisjon võttis ettepaneku direktiivi kohta (KOM(2007) 698 – 2007/0248 (COD) („kodanikuõiguste direktiiv”)) vastu 13. novembril 2007 ning esitas selle 15. novembril 2007 Euroopa Parlamendile ja nõukogule vastuvõtmiseks EÜ asutamislepingu artiklis 251 sätestatud kaasotsustamismenetluse kohaselt. Majandus- ja Sotsiaalkomitee esitas oma arvamuse 29. mail 2008. Regioonide Komitee võttis oma arvamuse vastu 19. juunil 2008. Komisjon võttis 6. novembril 2008 kooskõlas EÜ asutamislepingu artikliga 250 vastu muudetud ettepaneku,[1] mis sisaldas täielikult või osaliselt paljusid muudatusettepanekuid, mida Euroopa Parlament hääletas esimesel lugemisel 24. septembril 2008. Nõukogu võttis kooskõlas EÜ asutamislepingu artikliga 251 vastu oma ühise seisukoha kõnealuse ettepaneku kohta 16. veebruaril 2009[2]. Komisjon võttis nõukogu ühist seisukohta käsitleva teatise vastu 17. veebruaril 2009[3]. Euroopa Parlament võttis vastu oma seisukoha teisel lugemisel 6. mail 2009. 2. KOMISJONI ETTEPANEKU EESMÄRK Komisjoni ettepaneku eesmärk on kohandada e-side õiguslikku raamistikku, st universaalteenuse direktiivi[4] ning eraelu puutumatust ja elektroonilist sidet käsitlevat direktiivi,[5] et tugevdada teatavaid tarbijate ja kasutajate õigusi, tagada elektroonilise side usaldusväärsus, turvalisus ja kindlus ning tagada kõnealuste teenuste osutamisel üksikisikute eraelu puutumatuse ja isikuandmete kõrgetasemeline kaitse. 3. KOMISJONI MÄRKUSED 3.1. Üldosa Euroopa Parlament võttis täiskogu istungil 6. mail 2009 vastu mitmed eelnevalt nõukoguga läbiräägitud muudatused nõukogu ühises seisukohas, et saavutada nende vastuvõtmine teisel lugemisel. Kõnealused muudatused hõlmavad peamiselt järgmist. - Universaalteenuse kohandamine turu- ja tehnoloogiaarengutega, sealhulgas liikmesriikide võimalus võtta universaalteenuse kohustus kasutusele ka lairibateenuste puhul. - Puuetega inimeste parem juurdepääs e-sidele, eelkõige lõppseadmete direktiivi kohaldamisalasse lisamise kaudu; puuetega inimeste parem juurdepääs teenustele ja teenuste laiem valik, tõhustatud õigus hädaabiteenustele ELis. - Täiustatud lepingutingimused ja ulatuslikum teave tarbijatele teenuste kohta, sealhulgas hindade suurem võrreldavus ning riikide reguleerivate asutuste laialdasem pädevus tarbijatele hinnainfo andmisel. - Teave kasutajatele selle kohta, kuidas e-side teenuseid ebaseaduslikes tegevustes või kahjuliku infosisu levitamisel kõige sagedamini rakendatakse. - Hädaabiteenustele juurdepääsu käsitlevad tugevdatud sätted, muu hulgas rangem kohustus anda hädaabiteenistustele teavet helistaja asukoha kohta, kodanike suurem teadlikkus hädaabinumbrist 112 ning komisjonile hädaabinumbri 112 teenustele juurdepääsuga seoses komiteemenetluse volituste andmine. - Kodanike juurdepääsu lihtsustamine numbriga 116-ga algavatele teenustele ning komisjonile 116-ga algavate numeratsioonialade tõhusa rakendamise tagamiseks komiteemenetluse volituste andmine. - Teenuseosutaja vahetamise hõlbustamine, sealhulgas ajapiirang numbri teisaldamisele järgnevale aktiveerimisele, riikide reguleerivate asutuste suurem pädevus numbri teisaldamise jälgimisel ja rakendamisel, komiteemenetluse volituste loomine teisaldamiskohustuse ajakohastamiseks. - Liikmesriikide tugevdatud kohustus edastamiskohustused läbi vaadata. - Õigusaktide uuendamine ja ajakohastamine vastavalt tehnoloogia- ja turuarengutele, direktiivi sätete ühtlustamine (nt aegunud kohustuste kõrvaldamine jne). - Meetmed, mida teenuseosutajad peavad võtma oma teenuste turvalisuse tagamiseks. - Elektrooniliste sideteenuste osutajate kohustus teavitada ametiasutusi ning (mõnel juhul) tellijaid või asjaomaseid isikuid isikuandmeid käsitlevatest turvarikkumistest ning komisjonile rikkumistest teavitamise korda käsitlevate komiteemenetluse volituste andmine. - Tugevdatud sätted, milles käsitletakse kaitset nuhkvara ja kasutajate seadmetesse küpsiste paigaldamise vastu. Komisjon kiidab Euroopa Parlamendi muudatused heaks, kuna need on kooskõlas ettepaneku üldeesmärgi ja -laadiga. 3.2. Muudetud ettepanekud EÜ asutamislepingu artikli 250 lõike 2 kohaselt muudab komisjon oma ettepanekut kooskõlas Euroopa Parlamendi täiskogu istungil 6. mail 2009 hääletatud muudatustega. [1] KOM(2008) 723 (lõplik). [2] ELT C 103E, 5.5.2009, lk 40. [3] KOM(2009) 78 (lõplik). [4] Euroopa Parlamendi ja nõukogu direktiiv 2002/22/EÜ, 7. märts 2002, universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, 24.4.2002, lk 51). [5] Euroopa Parlamendi ja nõukogu direktiiv 2002/58/EÜ, 12. juuli 2002, milles käsitletakse isikuandmete töötlemist ja eraelu puutumatuse kaitset elektroonilise side sektoris (EÜT L 201, 31.7.2002, lk 37).